વિપુલ વિજોય દ્વારા પોલીસ કર્મચારીઓને બંધક બનાવવાની ઘટનાએ પોલીસબેડામાં હલચલ મચાવી હતી. આથી ગૃહવિભાગે વિજોયને તાકીદે સસ્પેન્ડ કરવાનો નિર્ણય લેવો પડ્યો હતો અને કેસની તપાસ ઉચ્ચ અધિકારીને સોંપાઈ હતી. જો કે હોમગાર્ડ્સ કમાન્ડરના ચીફ પોતાની વિરુદ્ધ હોવાની વિપુલ વિજોયની રજૂઆત પછી ગૃહવિભાગે આ તપાસ આઇ.પી.એસ. અધિકારી ગીથા જોહરીની તપાસટીમને સોંપી હતી. આ તપાસટીમે બંધક પોલીસ કર્મચારીઓ અને વિપુલ વિજોય તથા તેમનાં પત્નીનાં નિવેદન નોંધી પોતાનો રિપોર્ટ ગૃહવિભાગને સોંપી દીધો છે.